phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 3887 (พ.ศ. 2551)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมปูนไลม์อุตสาหกรรมและกําหนดมาตรฐานผลิตภัณฑ์อุตสาหกรรมปูนไลม์อุตสาหกรรม เล่ม 1 ปูนสุก ------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรมปูนไลม์อุตสาหกรรมมาตรฐานเลขที่ มอก. 319 - 2541 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่ 2403 (พ.ศ. 2551) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรมปูนไลม์เพื่อการอุตสาหกรรม และกําหนดมาตรฐานอุตสาหกรรมปูนไลม์อุตสาหกรรม ลงวันที่ 25 สิงหาคม พ.ศ. 2551 และออกประกาศกําหนดมาตรฐานผลิตภัณฑ์อุตสาหกรรมปูนไลม์อุตสาหกรรม เล่ม 1 ปูนสุก มาตรฐานเลขที่ มอก. 319 เล่ม 1 - 2551 ขึ้นใหม่ ดังมีรายการละเอียดต่อท้ายประกาศนี้ ทั้งนี้มีผลเมื่อพ้นกําหนด 90 วัน นับแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 22 กรกฎาคม พ.ศ. 2551 สุวิทย์ คุณกิตติรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 264/2485หลักกฎหมาย: การซุกซ่อนธนบัตรต่างประเทศเข้ามาในราชอาณาจักรโดยมิได้แสดงต่อเจ้าพนักงานศุลกากร โดยมิได้มีเจตนาจะนำมาใช้เพื่อตนเอง แม้ในจำนวนเงินสำหรับ 1,000 บาทก็เป็นความผิดด้วย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 264/2485อัยการนราธิวาสโจทก์นายก๊กไซ แซ่จิวจำเลย พ.ร.บ.ว่าด้วยการนำเงินตราต่างประเทศเข้ามาในราชอาณาจักร พ.ศ.2482 ม. 3, ม. 4, ม. 5การซุกซ่อนธนบัตรต่างประเทศเข้ามาในราชอาณาจักรโดยมิได้แสดงต่อเจ้าพนักงานศุลกากร โดยมิได้มีเจตนาจะนำมาใช้เพื่อตนเอง แม้ในจำนวนเงินสำหรับ 1,000 บาทก็เป็นความผิดด้วย(นิติศาสตร์-ทิพปัญญา-ภัทรนาวิก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 264/2485อัยการนราธิวาสโจทก์นายก๊กไซ แซ่จิวจำเลย พ.ร.บ.ว่าด้วยการนำเงินตราต่างประเทศเข้ามาในราชอาณาจักร พ.ศ.2482 ม. 3, ม. 4, ม. 5การซุกซ่อนธนบัตรต่างประเทศเข้ามาในราชอาณาจักรโดยมิได้แสดงต่อเจ้าพนักงานศุลกากร โดยมิได้มีเจตนาจะนำมาใช้เพื่อตนเอง แม้ในจำนวนเงินสำหรับ 1,000 บาทก็เป็นความผิดด้วย(นิติศาสตร์-ทิพปัญญา-ภัทรนาวิก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมบังคับคดีที่ 172/2565เรื่อง การรับและจ่ายเงินในคดีสําหรับราชการส่วนกลางและส่วนภูมิภาคของกรมบังคับคดี------------------------------- อนุสนธิคําสั่งกรมบังคับคดี ที่ 98/2563 ลงวันที่ 27 กุมภาพันธ์ 2563 เรื่อง การรับและ จ่ายเงินในคดีสําหรับราชการส่วนกลางและส่วนภูมิภาคของกรมบังคับคดี เพื่อให้การปฏิบัติหน้าที่ของเจ้าหน้าที่ เกี่ยวกับการรับและจ่ายเงินในคดี เป็นไปด้วยความเรียบร้อย เหมาะสม และมีประสิทธิภาพ อาศัยอํานาจ ตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติม โดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ ให้ยกเลิกความในวรรคสอง ของข้อ 3.9 ตามคําสั่งกรมบังคับคดี ที่ 98/2563 ลงวันที่ 27 กุมภาพันธ์ 2563 เรื่อง การรับและจ่ายเงินในคดีสําหรับราชการส่วนกลางและส่วนภูมิภาคของกรมบังคับคดี และให้ใช้ข้อความต่อไปนี้แทน "วิธีการและขั้นตอนในการจ่ายเงินเข้าบัญชีธนาคารของเจ้าหนี้ หรือผู้ขอรับเงินให้เป็นไปตาม ระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และ การน่าเงินส่งคลัง พ.ศ. 2562 ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 30 มีนาคม พ.ศ. 2565 (ลงชื่อ) ทัศนีย์ เปาอินทร์(นางทัศนีย์ เปาอินทร์) อธิบดีกรมบังคับคดี
ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กท ๕/๒๕๕๑เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล[๑] อาศัยอำนาจตามความในมาตรา ๗ (๑) และมาตรา ๓๔แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ให้ยกเลิกประกาศคณะกรรมการกำกับการซื้อขายสินค้าเกษตรล่วงหน้าที่ กท ๑/๒๕๔๘ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล ลงวันที่ ๗ มีนาคม พ.ศ. ๒๕๔๘และประกาศคณะกรรมการกำกับการซื้อขายสินค้าเกษตรล่วงหน้า ที่ กท ๒/๒๕๕๑ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล (ฉบับที่ ๒) ลงวันที่ ๑๘เมษายน พ.ศ. ๒๕๕๑การยกเลิกประกาศตามวรรคหนึ่งไม่กระทบกระเทือนถึงความสมบูรณ์ของการใด ๆ ที่ได้ดำเนินการไปแล้วตามประกาศที่ถูกยกเลิกดังกล่าวข้อ ๒ในประกาศนี้บริษัทที่ปรึกษา หมายความว่าผู้ได้รับใบอนุญาตจากเลขาธิการคณะกรรมการกำกับการซื้อขายสินค้าเกษตรล่วงหน้าให้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคลทุนจดทะเบียน หมายความว่าทุนจดทะเบียนของบริษัทจำกัดหรือบริษัทมหาชนจำกัดและให้หมายความรวมถึงทุนซึ่งมีลักษณะทำนองเดียวกันของนิติบุคคลอื่นทุนที่ออกและชำระแล้ว หมายความว่าทุนที่ออกและชำระแล้วของบริษัทจำกัดหรือบริษัทมหาชนจำกัดและให้หมายความรวมถึงทุนที่ออกและชำระแล้วซึ่งมีลักษณะทำนองเดียวกันของนิติบุคคลอื่นสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าข้อ ๓บริษัทที่ปรึกษาต้องมีและดำรงทุนจดทะเบียนและทุนที่ออกและชำระแล้วดังต่อไปนี้ตลอดระยะเวลาของการประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล(๑) ทุนจดทะเบียนไม่ต่ำกว่าสี่ล้านบาท และ(๒) ทุนที่ออกและชำระแล้วไม่ต่ำกว่าหนึ่งล้านบาทความในวรรคหนึ่งให้ใช้บังคับเมื่อสำนักงานให้ความเห็นชอบการเริ่มประกอบธุรกิจตามหลักเกณฑ์วิธีการและเงื่อนไขที่คณะกรรมการกำกับการซื้อขายสินค้าเกษตรล่วงหน้าและสำนักงานกำหนดเกี่ยวกับการประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคลแล้วข้อ ๔ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๒๑ พฤศจิกายน พ.ศ. ๒๕๕๑ไชยาสะสมทรัพย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๖๔/๒ มิถุนายน ๒๕๕๒
ประกาศกระทรวงเกษตรและสหกรณ์เรื่อง กำหนดมาตรฐานสินค้าเกษตร:การปฏิบัติทางการเกษตรที่ดีสำหรับฟาร์มนกสวยงามตามพระราชบัญญัติมาตรฐานสินค้าเกษตรพ.ศ. ๒๕๕๑ ด้วยคณะกรรมการมาตรฐานสินค้าเกษตรเห็นสมควรกำหนดมาตรฐานสินค้าเกษตรเรื่อง การปฏิบัติทางการเกษตรที่ดีสำหรับฟาร์มนกสวยงามเป็นมาตรฐานทั่วไป ตามพระราชบัญญัติมาตรฐานสินค้าเกษตร พ.ศ. ๒๕๕๑เพื่อส่งเสริมสินค้าเกษตรให้ได้คุณภาพ มาตรฐาน และปลอดภัยอาศัยอำนาจตามความในมาตรา ๕ มาตรา ๑๕ และมาตรา ๑๖ แห่งพระราชบัญญัติมาตรฐานสินค้าเกษตรพ.ศ. ๒๕๕๑ ประกอบมติคณะกรรมการมาตรฐานสินค้าเกษตร ในการประชุมครั้งที่ ๒/๒๕๖๑เมื่อวันที่ ๕ เมษายน ๒๕๖๑ รัฐมนตรีว่าการกระทรวงเกษตรและสหกรณ์ จึงออกประกาศกำหนดมาตรฐานสินค้าเกษตร: การปฏิบัติทางการเกษตรที่ดีสำหรับฟาร์มนกสวยงามมาตรฐานเลขที่ มกษ. 6915 - 2561ไว้เป็นมาตรฐานทั่วไป ดังมีรายละเอียดแนบท้ายประกาศนี้ทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๙ มิถุนายน พ.ศ. ๒๕๖๑ลักษณ์ วจนานวัชรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณ์[เอกสารแนบท้าย]๑.มาตรฐานสินค้าเกษตร การปฏิบัติทางการเกษตรที่ดีสำหรับฟาร์มนกสวยงาม มกษ. 6915 - 2561(ดูข้อมูลจากภาพกฎหมาย)วิวรรธน์/จัดทำ๑ ตุลาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๑๗ ง/หน้า ๔/๖ กันยายน ๒๕๖๑
พระราชกฤษฎีกาพระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่ตำบลหินตกอำเภอร่อนพิบูลย์จังหวัดนครศรีธรรมราชพ.ศ. ๒๕๕๙ ภูมิพลอดุลยเดช ป.ร.ให้ไว้ ณ วันที่ ๒๖ เมษายนพ.ศ. ๒๕๕๙เป็นปีที่ ๗๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่ตำบลหินตก อำเภอร่อนพิบูลย์ จังหวัดนครศรีธรรมราชอาศัยอำนาจตามความในมาตรา๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ และมาตรา ๙แห่งพระราชบัญญัติที่ราชพัสดุ พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่ตำบลหินตก อำเภอร่อนพิบูลย์ จังหวัดนครศรีธรรมราช พ.ศ. ๒๕๕๙มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุแปลงหมายเลขทะเบียนที่ นศ.๖๗๒ หนังสือสำคัญสำหรับที่หลวง เลขที่ น.ศ.๐๖๖๗ เนื้อที่ประมาณ๑ งาน ๕๗ ตารางวา ในท้องที่ตำบลหินตก อำเภอร่อนพิบูลย์ จังหวัดนครศรีธรรมราช ภายในแนวเขตตามแผนที่ท้ายพระราชกฤษฎีกานี้มาตรา๔ ให้รัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการพลเอก ประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่ตำบลหินตก อำเภอร่อนพิบูลย์ จังหวัดนครศรีธรรมราช พ.ศ. ๒๕๕๙(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากที่ราชพัสดุแปลงหมายเลขทะเบียนที่ นศ.๖๗๒ หนังสือสำคัญสำหรับที่หลวงเลขที่ น.ศ.๐๖๖๗ เนื้อที่ประมาณ ๑ งาน ๕๗ ตารางวา ในท้องที่ตำบลหินตกอำเภอร่อนพิบูลย์ จังหวัดนครศรีธรรมราชมีสภาพเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะและเดิมได้อยู่ในความครอบครองดูแลและใช้ประโยชน์ของกรมธนารักษ์ แต่โดยที่ในปัจจุบันที่ราชพัสดุแปลงดังกล่าวกรมธนารักษ์ได้เลิกใช้ประโยชน์ของแผ่นดินโดยเฉพาะแล้วและศาลปกครองสูงสุดได้มีคำพิพากษาให้ดำเนินการตราพระราชกฤษฎีกาถอนสภาพการเป็นสาธารณสมบัติของแผ่นดินสำหรับที่ราชพัสดุแปลงดังกล่าวเพื่อโอนกรรมสิทธ์ที่ดินดังกล่าวให้แก่นายประสิทธิ์ อายุวัฒน์สมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุแปลงดังกล่าวตามมาตรา๙ แห่งพระราชบัญญัติที่ราชพัสดุ พ.ศ. ๒๕๑๘เพื่อดำเนินการโอนกรรมสิทธิ์ในที่ดินให้แก่นายประสิทธิ์ อายุวัฒน์ จึงจำเป็นต้องตราพระราชกฤษฎีกานี้ปริยานุช/จัดทำ๓ พฤษภาคม ๒๕๕๙กัญฑรัตน์/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๓๘ ก/หน้า ๕๒/๒๙ เมษายน ๒๕๕๙
ประกาศกระทรวงอุตสาหกรรมฉบับที่ 5559 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรมคลอรีนเหลว----------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม คลอรีนเหลว มาตรฐานเลขที่ มอก. 207 - 2530 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม จํานวน 2 ฉบับ ดังต่อไปนี้ 1. ประกาศกระทรวงอุตสาหกรรม ฉบับที่ 263 (พ.ศ. 2520) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม คลอรีนเหลว ลงวันที่ 31 มกราคม 2520 2. ประกาศกระทรวงอุตสาหกรรม ฉบับที่ 1275 (พ.ศ. 2530) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง แก้ไขมาตรฐานผลิตภัณฑ์อุตสาหกรรม คลอรีนเหลว (แก้ไขครั้งที่ 1) ลงวันที่ 1 พฤศจิกายน 2530 และออกประกาศกําหนดมาตรฐานผลิตภัณฑ์อุตสาหกรรม ท่อคลอรีนเหลว มาตรฐานเลขที่ มอก. 207 - 2562 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 360 วัน นับตั้งแต่วันที่ประกาศในราชกิจจานุเบกษาเป็นต้นไป ผู้มีอํานาจลงนาม - ประกาศ ณ วันที่ 30 กันยายน พ.ศ. 2562 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครนายกประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครนายกเรื่องการให้ความเห็นชอบโครงการจัดรูปที่ดินเพื่อพัฒนาพื้นที่จังหวัดนครนายก[๑] ด้วยกรมโยธาธิการและผังเมืองร่วมกับสำนักงานโยธาธิการและผังเมืองจังหวัดนครนายก ได้เสนอคณะกรรมการจัดรูปที่ดินเพื่อพัฒนาพื้นที่บริเวณสองฟากถนนโครงการพัฒนาตามผังเมืองรวมเมืองนครนายก สาย ค๗กับทางหลวงแผ่นดินหมายเลข ๓๐๙๔ (นครนายก - น้ำตกนางรอง) บริเวณบางส่วนเทศบาลเมืองนครนายก(ตำบลนครนายก) และบางส่วนของตำบลบ้านใหญ่ อำเภอเมืองนครนายก จังหวัดนครนายกขนาดพื้นที่ ๓๑๗ ไร่ ๓ งาน ๙๖ ตารางวาตามแผนผังแสดงบริเวณพื้นที่โครงการจัดรูปที่ดินเพื่อพัฒนาพื้นที่จังหวัดนครนายกท้ายประกาศนี้ อาศัยอำนาจตามความมาตรา ๔๗แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗คณะกรรมการจัดรูปที่ดินเพื่อพัฒนาพื้นที่ส่วนจังหวัดนครนายกได้พิจารณาและมีมติเห็นชอบโครงการจัดรูปที่ดินเพื่อพัฒนาพื้นที่ดังกล่าวแล้วเมื่อวันที่ ๒๔ สิงหาคม ๒๕๕๘ประกาศณ วันที่ ๓๐ ตุลาคม พ.ศ. ๒๕๕๘ทวี นริสศิริกุลผู้ว่าราชการจังหวัดนครนายกประธานคณะกรรมการจัดรูปที่ดินเพื่อพัฒนาพื้นที่ส่วนจังหวัดนครนายก[เอกสารแนบท้าย]๑. แผนที่แสดงโครงการจัดรูปที่ดินเพื่อพัฒนาพื้นที่การจัดรูปที่ดินจังหวัดนครนายกอำเภอเมืองนครนายก จังหวัดนครนายก(ดูข้อมูลจากภาพกฎหมาย)ปริยานุช/กัญฑรัตน์/จัดทำ๑๑ พฤศจิกายน๒๕๕๘/ตรวจ๑๑ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๗๘ ง/หน้า ๒๒/๒ พฤศจิกายน ๒๕๕๘
ระเบียบคณะกรรมการจัดสรรที่ดินจังหวัดนครนายกระเบียบคณะกรรมการจัดสรรที่ดินจังหวัดนครนายกว่าด้วยการกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนดพ.ศ. ๒๕๕๓ อาศัยอำนาจตามความในมาตรา๑๔ (๔) มาตรา ๕๐ แห่งพระราชบัญญัติการจัดสรรที่ดิน พ.ศ. ๒๕๔๓ และเพื่อให้เป็นไปตามระเบียบคณะกรรมการจัดสรรที่ดินกลางว่าด้วยการกำหนดค่าใช้จ่าย หลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภคและการจัดทำบัญชีพ.ศ. ๒๕๔๕คณะกรรมการจัดสรรที่ดินจังหวัดนครนายกจึงกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนดไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดนครนายกว่าด้วยการกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนดพ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้กำหนดอัตราค่าปรับกรณีที่เจ้าของที่ดินแปลงย่อยในโครงการจัดสรรที่ดินชำระเงินค่าใช้จ่ายในการบำรุงรักษาและการจัดการสาธารณูปโภคล่าช้ากว่าเวลาที่กำหนดดังนี้(๑)ที่ดินที่ใช้เพื่อประกอบการอุตสาหกรรมและที่ดินที่ใช้เพื่อประกอบการพาณิชยกรรมต้องชำระค่าปรับในอัตราที่นิติบุคคลกำหนดตามนัยข้อ๙ ของระเบียบคณะกรรมการจัดสรรที่ดินกลาง ว่าด้วยการกำหนดค่าใช้จ่ายหลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภคและการจัดทำบัญชีพ.ศ. ๒๕๔๕ แต่ต้องไม่เกินร้อยละสิบห้าของจำนวนเงินที่ค้างชำระ(๒)ที่ดินที่ใช้เพื่อการเกษตรกรรมที่ดินที่ใช้เพื่ออยู่อาศัยและที่ดินเปล่าต้องชำระค่าปรับในอัตราที่นิติบุคคลกำหนดตามนัยข้อ๙ ของระเบียบคณะกรรมการจัดสรรที่ดินกลาง ว่าด้วยการกำหนดค่าใช้จ่าย หลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภคและการจัดทำการบัญชีพ.ศ. ๒๕๔๕ แต่ต้องไม่เกินร้อยละสิบของจำนวนเงินที่ค้างชำระประกาศ ณ วันที่ ๓๑สิงหาคม พ.ศ. ๒๕๕๓ปรีชา กมลบุตรผู้ว่าราชการจังหวัดนครนายกประธานกรรมการจัดสรรที่ดินจังหวัดนครนายกปริยานุช/จัดทำ๑๑ ตุลาคม ๒๕๕๓ณัฐวดี/ตรวจ๑๑ ตุลาคม ๒๕๕๓ศิรวัชร์/ปรับปรุง๒๗ เมษายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๑๑๕ ง/หน้า ๓/๑ ตุลาคม ๒๕๕๓
ประกาศกระทรวงการคลังประกาศกระทรวงการคลังเรื่องการขยายระยะเวลาการเบิกเงินกู้เพื่อให้กู้ต่อในปีงบประมาณพ.ศ. ๒๕๕๖ครั้งที่ ๑[๑] ด้วยกระทรวงการคลังได้มีการขยายระยะเวลาการเบิกเงินกู้เพื่อให้กู้ต่อในปีงบประมาณ พ.ศ. ๒๕๕๖ ครั้งที่ ๑ สำหรับโครงการรถไฟฟ้าสายสีน้ำเงิน ช่วงหัวลำโพง- บางแค และช่วงบางซื่อ - ท่าพระ ของการรถไฟฟ้าขนส่งมวลชนแห่งประเทศไทยทำให้รายละเอียดและเงื่อนไขที่ระบุในข้อ ๓.๓ ของประกาศกระทรวงการคลัง เรื่องการกู้เงินเพื่อให้กู้ต่อ ในปีงบประมาณ พ.ศ. ๒๕๕๖ ครั้งที่ ๑ ลงวันที่ ๖กุมภาพันธ์ ๒๕๕๖ มีการเปลี่ยนแปลงเพื่อให้เป็นไปตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบทั่วกันว่าข้อ ๑ การกู้เงินตามประกาศดังกล่าวกระทรวงการคลังจะทยอยเบิกเงินกู้ นับตั้งแต่วันที่ ๘ กุมภาพันธ์ ๒๕๕๖ จนถึงวันที่๘ พฤศจิกายน ๒๕๕๗ โดยจะแจ้งผู้ให้กู้ทราบล่วงหน้าไม่น้อยกว่า ๒ วันทำการข้อ ๒ รายละเอียดและเงื่อนไขการกู้เงินอื่นเป็นไปตามประกาศเดิมทุกประการประกาศณ วันที่ ๓๐ เมษายน พ.ศ. ๒๕๕๗พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๘ พฤษภาคม๒๕๕๗ปริญสินีย์/ผู้ตรวจ๒ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๘๑ ง/หน้า ๓๕/๒๓ พฤษภาคม ๒๕๕๗
ประกาศธนาคารแห่งประเทศไทยที่ สกง. 62 /2551เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันประจําเดือนกันยายน พ.ศ. 2551----------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ประจําเดือนกันยายน พ.ศ. 2551อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.94/14/51 | 70,000 | 19 กันยายน 2551 | 23/9/51 - 7/10/51 | 14 |อื่นๆ - 4. วันเริ่มต้นบังคับใช้ ตั้งแต่วันที่ 18 กันยายน 2551ผู้มีอํานาจลงนาม - ประกาศ ณ วันที่ 17 กันยายน 2551 (นางสุชาดา กิระกุล)ผู้ช่วยผู้ว่าการ สายตลาดการเงินผู้ว่าการแทน
ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการพัสดุ (ฉบับที่๔) พ.ศ. ๒๕๕๙[๑] โดยที่เป็นการสมควรแก้ไขปรับปรุงระเบียบการท่าเรือแห่งประเทศไทยว่าด้วยการพัสดุ พ.ศ. ๒๕๔๓ ให้เหมาะสมกับปัจจุบันยิ่งขึ้นอาศัยอำนาจตามความในมาตรา ๙ (๑) และมาตรา ๒๙ (๔) แห่งพระราชบัญญัติการท่าเรือแห่งประเทศไทย พ.ศ. ๒๔๙๔คณะกรรมการการท่าเรือแห่งประเทศไทย จึงให้วางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการพัสดุ (ฉบับที่ ๔) พ.ศ. ๒๕๕๙ข้อ๒ ให้ใช้ระเบียบนี้ตั้งแต่วันถัดจากวันประกาศเป็นต้นไปข้อ๓ ให้ยกเลิกความในข้อ ๖๖ของระเบียบการท่าเรือแห่งประเทศไทย ว่าด้วยการพัสดุ พ.ศ. ๒๕๔๓และให้ใช้ความต่อไปนี้แทนข้อ ๖๖ ในกรณีที่เห็นเป็นการสมควรที่จะจ้างงานซึ่งมีสัญญาตกลงจ้างกันเป็นระยะเวลาต่อเนื่องไปอีกโดยไม่ต้องมีการดำเนินการจัดจ้างให้อยู่ในดุลพินิจของผู้อำนวยการที่จะพิจารณาอนุมัติให้จ้างงานตามสัญญานั้น ๆต่อเนื่องไปอีกได้ยกเว้นในกรณีงานจ้างนั้นมีวงเงินตามวิธีที่ได้จัดจ้างเดิมเกินอำนาจผู้อำนวยการให้เสนอผู้อำนวยการให้ความเห็นชอบก่อนเสนอให้ผู้มีอำนาจในการสั่งจ้างตามวงเงินตามวิธีที่ได้จัดจ้างเดิมพิจารณาอนุมัติต่อไปโดยมีหลักเกณฑ์และวิธีปฏิบัติดังต่อไปนี้(๑) การจ้างต่อเนื่องจากสัญญาเดิม ให้กระทำได้กับงานจ้างทำของงานจ้างซ่อมแซมบำรุงรักษา หรืองานจ้างบริการ ไม่ว่างานนั้น ๆจะมีการจัดหาพัสดุให้ด้วยหรือไม่(๒) การจ้างต่อเนื่องจากสัญญาเดิมให้กระทำได้ครั้งละไม่เกิน ๑ ปี แต่ไม่เกิน ๒ ครั้ง(๓) รายละเอียดของงาน ค่าจ้าง ตลอดจนเงื่อนไขต่าง ๆในการจ้างต่อเนื่องจะต้องเป็นไปตามสัญญาเดิมทุกประการเว้นแต่จะเปลี่ยนแปลงในทางเป็นประโยชน์แก่การท่าเรือ(๔) ก่อนการจ้างตามสัญญาเดิมจะสิ้นสุดลง ให้ส่วนงานที่มีความประสงค์จะขอให้มีการจ้างต่อเนื่องจัดทำคำขอตามข้อ ๒๐ ส่งให้เจ้าหน้าที่พัสดุ(๕)ให้เจ้าหน้าที่พัสดุประสานงานกับคณะกรรมการตรวจการจ้าง และเจรจากับคู่สัญญาแล้วรายงานขออนุมัติหรือขอความเห็นชอบต่อผู้อำนวยการ โดยเสนอผ่านหัวหน้าเจ้าหน้าที่พัสดุ(๖) เมื่อผู้มีอำนาจในการสั่งจ้างได้อนุมัติแล้วให้ส่งกองกฎหมายดำเนินการต่อไปประกาศ ณ วันที่ ๗กรกฎาคม พ.ศ. ๒๕๕๙พลเรือเอก อภิวัฒน์ศรีวรรธนะประธานกรรมการการท่าเรือแห่งประเทศไทยวริญา/ปริยานุช/จัดทำ๒๙ สิงหาคม๒๕๕๙นุสรา/ตรวจ๑๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนที่ ๖๖ ง/หน้า ๑/๒๕ สิงหาคม ๒๕๕๙
คำพิพากษาศาลฎีกาที่ 914/2478หลักกฎหมาย: ถูกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 914/2478 ป.อ. ม. 294 - 321ถูกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 914/2478 ป.อ. ม. 294 - 321ถูกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมสรรพากรที่ ท.ป.261/2559เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร-----------------------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวล รัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ ศูนย์การค้า เจ.เจ.มอลล์ ถนนกําแพงเพชร 2 แขวงจตุจักร เขตจตุจักร กรุงเทพมหานคร เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรไค้อีกแห่งหนึ่ง นอกจากสํานักงานสรรพากรพื้นที่สาขาจตุจักรสําหรับผู้มีหน้าที่เสียภาษีเงินไค้บุคคลธรรมดา ตามมาตรา 56 ทวิ แห่งประมวลรัษฎากร ที่จะต้องยื่นรายการภายในเดือนกันยายน พ.ศ. 2559 ไม่ว่าจะมีภูมิสําเนาในอําเภอหรือเขตท้องที่ใดข้อ ๒ ให้สรรพากรพื้นที่กรุงเทพมหานคร 7 ออกคําสั่งเป็นหนังสือแต่งตั้งข้าราชการพลเรือน สามัญในสังกัดเป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรตามประมวลรัษฎากรข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อไต้รับใบเสร็จรับเงินซึ่ง "เจ้าหน้าที่รับชําระเงินภาษีอากร" ตามข้อ 2 ไต้ลงลายมือซื่อรับเงินแล้วข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระเงินภาษีอากร ตามประมวลรัษฎากร ในวันเสาร์ที่ 3 กันยายน พ.ศ. 2559 และวันอาทิตย์ที่ 4 กันยายน พ.ศ. 2559ผู้มีอํานาจลงนาม - สั่ง ณ วันที่ 28 กรกฎาคม พ.ศ. 2559 ประสงค์ พูนธเนศอธิบดีกรมสรรพากร
ประกาศอธิบดีกรมสรรพากรเกี่ยวกับภาษีเงินได้ (ฉบับที่ 417)เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้นิติบุคคลสําหรับเงินได้ที่ได้จ่ายเป็นค่าซื้อหรือจ้างทําโปรแกรมคอมพิวเตอร์หรือค่าใช้บริการโปรแกรมคอมพิวเตอร์---------------------------------------------อาศัยอํานาจตามความในมาตรา 4 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 725) พ.ศ. 2564 อธิบดีกรมสรรพากรกําหนดหลักเกณฑ์วิธีการ และเงื่อนไขการยกเว้นภาษีเงินได้นิติบุคคล สําหรับเงินได้ที่ได้จ่ายเป็นค่าซื้อหรือจ้างทําโปรแกรมคอมพิวเตอร์หรือค่าใช้บริการโปรแกรมคอมพิวเตอร์ดังต่อไปนี้ข้อ ๑ การยกเว้นภาษีเงินได้สําหรับเงินได้ที่ได้จ่ายเป็นค่าซื้อหรือค่าจ้างทําโปรแกรมคอมพิวเตอร์ หรือค่าใช้บริการโปรแกรมคอมพิวเตอร์ ตามมาตรา 4 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 725) พ.ศ. 2564 ต้องเป็นไปตามหลักเกณฑ์วิธีการ และเงื่อนไข ดังนี้(1) เป็นการจ่ายค่าซื้อหรือค่าจ้างทําโปรแกรมคอมพิวเตอร์ หรือค่าใช้บริการโปรแกรมคอมพิวเตอร์ซึ่งไม่รวมค่าบํารุงรักษารายปี และค่าใช้จ่ายที่ไม่เกี่ยวข้องโดยตรงกับการใช้โปรแกรมคอมพิวเตอร์ให้แก่ผู้ขาย หรือผู้รับจ้างทํา หรือผู้ให้บริการโปรแกรมคอมพิวเตอร์ที่ได้รับการขึ้นทะเบียนจากสํานักงานส่งเสริมเศรษฐกิจดิจิทัล(2) เป็นโปรแกรมคอมพิวเตอร์ที่ใช้ในการบริหารจัดการธุรกิจด้านต่างๆ และเป็นโปรแกรมคอมพิวเตอร์ที่ถูกสร้างและพัฒนาขึ้นในประเทศไทย(3) ให้บริษัทหรือห้างหุ้นส่วนนิติบุคคลได้รับสิทธิยกเว้นภาษีเงินได้นิติบุคคลสําหรับเงินได้เท่ากับรายจ่ายที่ได้จ่ายเป็นค่าซื้อหรือจ้างทํา หรือค่าใช้บริการโปรแกรมคอมพิวเตอร์เป็นจํานวนร้อยละหนึ่งร้อยของรายจ่ายตามจํานวนที่ได้จ่ายไปจริงแต่ไม่เกินหนึ่งแสนบาทในแต่ละรอบระยะเวลาบัญชี(4) โปรแกรมคอมพิวเตอร์ที่ซื้อหรือจ้างทําต้องนํามาหักค่าสึกหรอและค่าเสื่อมราคาของทรัพย์สินได้ตามมาตรา 65 ทวิ (2) แห่งประมวลรัษฎากร และต้องได้มาและอยู่ในสภาพพร้อมใช้งานตามประสงค์ภายในวันสิ้นรอบระยะเวลาบัญชีที่มีการจ่ายค่าซื้อหรือค่าจ้างทํา(5) โปรแกรมคอมพิวเตอร์ที่บริษัทหรือห้างหุ้นส่วนนิติบุคคลได้ซื้อ จ้างทํา หรือใช้บริการจะต้องไม่เป็นโปรแกรมคอมพิวเตอร์ประเภทเดียวกันตามรายงานแสดงรายละเอียดประเภทและลักษณะของโปรแกรมคอมพิวเตอร์ที่ได้ซื้อ จ้างทํา หรือใช้บริการในรอบระยะเวลาบัญชีก่อนหน้านั้น ทั้งนี้ เฉพาะภายในรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2564 แต่ไม่เกินวันที่ 31 ธันวาคม พ.ศ. 2565ข้อ ๒ บริษัทหรือห้างหุ้นส่วนนิติบุคคลที่ใช้สิทธิยกเว้นภาษีเงินได้นิติบุคคลต้องจัดทํารายงานแสดงรายละเอียดของโปรแกรมคอมพิวเตอร์ที่ใช้สิทธิยกเว้นนั้น โดยต้องมีรายการและข้อความอย่างน้อยตามแบบที่แนบท้ายประกาศนี้ และเก็บรักษารายงานดังกล่าว รวมทั้งเอกสารประกอบการลงรายการในรายงานไว้ ณ สถานประกอบการพร้อมให้เจ้าพนักงานประเมินตรวจสอบได้ข้อ ๓ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 30 ธันวาคม พ.ศ. 2564 สมศักดิ์ อนันทวัฒน์(นายสมศักดิ์ อนันทวัฒน์)รองอธิบดี รักษาราชการแทนอธิบดีกรมสรรพากร